2013 se Ghoema-wennersTheuns Jordaan, Bobby van Jaarsveld en Juanita du Plessis was van die groot wenners tydens die tweede jaarlikse Ghoema-musiekpryse wat Sondagaand tydens ‘n glansgeleentheid by Carnival City in Brakpan oorhandig is. Jordaan het vyf toekennings gewen vir album van die jaar en beste kontemporêre album deur ‘n manlike kunstenaar vir Roeper, beste albumverkoper van die jaar en beste DVD saam met Du Plessis vir Hart vol Drome. Jordaan het ook saam met Kurt Darren ŉ Diamantprys gekry vir die totale verkope van albums in hul loopbane. Van Jaarsveld het vanjaar weer gewen vir liedjie van die jaar vir ŉ Vrou wil dit hoor. Hy het ook gewen vir manlike kunstenaar van die jaar, musiekvideo van die jaar vir ŉ Vrou wil dit hoor en beste pop-album van die jaar (manlike kunstenaar) vir Wat geld nie kan koop nie. Du Plessis het koning gekraai onder die vrouens met drie toekennings vir vroulike kunstenaar van die jaar, beste DVD vir Hart vol drome saam met Jordaan en beste pop-album van die jaar (vroulike kunstenaar) vir Jy voltooi my. Die volledige lys van wenners: BESTE NUWELING: Dewald Wasserfall BESTE MANLIKE KUNSTENAAR: Bobby van Jaarsveld BESTE VROULIKE KUNSTENAAR: Juanita du Plessis BESTE GROEP VAN DIE JAAR: Heuwels Fantasties ALBUM VAN DIE JAAR: Theuns Jordaan – Roeper LIEDJIE VAN DIE JAAR: Bobby van Jaarsveld – ŉ Vrou wil dit hoor BESTE KONTEMPORERE-ALBUM (Manlik): Theuns Jordaan – Roeper BESTE KONTEMPORERE-ALBUM (Vroulik): Nianel – My Hart BESTE GEESTELIKE ALBUM: Retief Burger – Luidkeels Dieper BESTE HUMOR ALBUM: Thys, Die Bosveldklong – Ek sal boertjie bly BESTE KINDER ALBUM: Carike Keuzenkamp – Carike & Ghoempie in Bybelland BESTE ROCK ALBUM: Straatligkinders – Konings van Verskonings BESTE TRADISIONELE ALBUM: Matthys Maree – Afrikaans op Reis BESTE INTRUMENTALE ALBUM: Sterling EQ – Pulse BESTE COUNTRY ALBUM: Heuning – Heuning BESTE DVD-PRODUKSIE (Live): Juanita du Plessis & Theuns Jordaan – Hart vol Drome MUSIEKVIDEO VAN DIE JAAR: Bobby van Jaarsveld – ‘n Vrou wil dit hoor LIEDJIESKRYWER VAN DIE JAAR: Riana Nel en Johan Vorster BESTE POP-ALBUM (Manlik): Bobby van Jaarsveld – Wat geld nie kan koop nie BESTE POP-ALBUM (Vroulik): Juanita du Plessis – Jy voltooi my BESTE POP-ALBUM (Groep of dou): Heuwels Fantasties – Alles wat mal is BESTE LIGTE AFRIKAANSE KLASSIEKE MUSIEK ALBUM: Romanz – Hou vas